**הסבר קצר של המונחים העיקריים בסחר בינלאומי:**

EXW- Ex Works

המוכר אחראי על מסירת הטובין במפעל / מחסן המוכר, במדינת הייצוא. מסירת הטובין אינה כוללת ביצוע הליכי שחרור מכס יצוא ואין היא כוללת טעינתם על הרכב הבא לאספם.

FCA - Free Carrier *(…named place)*

המוכר אחראי על מסירת הטובין, לחזקת מוביל בינלאומי (אותו קבע הקונה ) במדינת היצוא לאחר ביצוע הליכי מכס יצוא.

השימוש במונח זה אפשרי בכל אמצעי ההובלה.

FAS - Free Alongside Ship *(…named port of shipment)*

המוכר אחראי על מסירת הטובין, לאחר ביצוע הליכי מכס יצוא, ברציף בנמל מדינת היצוא אשר ממנו יוטענו לסיפון האונייה. מונח זה הוא לשימוש בהובלה ימית בלבד.

FOB - Free on Board *(… named port of shipment)*

המוכר אחראי על מסירת הטובין מעבר למעקה האונייה בנמל המוצא.

מונח זה הוא לשימוש בהובלה ימית בלבד.

CFR-Cost and Freight *(…named port of destination)*

המוכר אחראי על מסירת הטובין, עד נמל היעד המוסכם על הצדדים, ללא שחרורם ממכס, בנמל היעד. זיקת הביטוח עוברת ממוכר לקונה עם חציית הטובין את דופן האונייה בנמל המוצא. מונח זה הוא לשימוש בהובלה ימית .

CIF-Cost, Insurance and Freight *(…named port of destination)*

המונח מזכיר מאד את קודמו, ה-CFR אלא שבשימוש בו יש למוכר התחייבות נוספת והיא לעשות ולשלם עבור ביטוח ימי נגד הסיכון שהקונה יינזק בגין אבדן או נזק למטען בעת ההובלה הימית. גם מונח זה הוא לשימוש בהובלה ימית .

DDU - Delivered Duty Unpaid *(…named place of destination)*

המוכר אחראי על מסירת הטובין, לקונה בנקודת מסירה מוסכמת בין הצדדים לעסקה, במדינת היעד, לא כולל תשלום בגין מכס ו / או מסים וללא תשלום עבור הפריקה מכלי ההובלה בביתו של הקונה. על הקונה חלה החובה להתיר, על חשבונו, את הטובין המיובאים מרשות המכס. השימוש במונח זה הוא בכל אמצעי ההובלה.

DDP - Delivered Duty Paid *(…named place of destination)*

המוכר אחראי על מסירת הטובין, לקונה בנקודת מסירה מוסכמת בין הצדדים לעסקה, במדינת היעד, כולל תשלום בגין מכס ו / או מסים אך וללא תשלום עבור הפריקה מכלי ההובלה בביתו של הקונה. על המוכר חלה החובה להתיר, על חשבונו, את הטובין המיובאים מרשות המכס. השימוש במונח זה הוא בכל אמצעי ההובלה.

הערה:

ההסברים לעיל הם לצורך הבנה כללית בלבד, יש להיעזר בפרסומים רשמיים בעת ביצוע עסקה.